Satria tokony ho ara-pamantarana sy amin’ny teny miafina io andininy ao amin’ny Testamenta Vaovao io, dia misy ireo mpikaroka kristiana izay milaza fa i Hara-magedona dia toerana an’eritraritra fotsiny. I Rushdoony dia milaza hoe: ""Tsy misy ny Tendrombohitra Megido, fa ireo Lemak’i Megido ihany no misy"". Izany dia fanoherana ny fandraisana ara-bakiteny ny anaran’ilay toerana. Milaza ny mpikaroka sasany toa an-dry C.C. Torrey sy i Kline ary i Jordan fa io teny io dia avy amin’ny teny hebreo hoe moed (מועד), izay midika hoe ""fivoriana, fiangonana"". Noho izany ny hoe ""Hara-magedona"" dia tokony hidika hoe ""Tendrombohitry ny Fivoriana"" - izay heverin’i Jordana ho ""fampahatsiahivana ny Tendrombohitra Sinay, ary araka ny toerana misy azy, dia ny Tendrombohitra Ziona"".